Αγαπητοί γονείς και κηδεμόνες,

σας ενημερώνουμε για την πρόσληψη της Ψυχολόγου κ. Παπαϊωάννου Δήμητρας στο 1ο Γυμνάσιο Νέας Ιωνίας, στο πλαίσιο πράξης για την ενίσχυση και ενδυνάμωση της κοινωνικοσυναισθηματικής ανάπτυξης και ανθεκτικότητας των μαθητών, μέσω δράσεων ψυχοκοινωνικής υποστήριξης, ενημέρωσης και συμβουλευτικής καθοδήγησης για ενδυνάμωση της σχολικής κοινότητας, σε επίπεδο ατομικό ή ομαδικό.

Η ψυχολόγος παρέχει επίσης ενημέρωση, συμβουλευτική και υποστήριξη στην οικογένεια σχετικά με την αποτελεσματική διαχείριση κρίσιμων και απρόβλεπτων καταστάσεων και σχέσεων, σε επίπεδο ατομικών συνεδριών, ομάδων σχετικού ενδιαφέροντος ή ειδικών εκδηλώσεων.

Τόσο οι μαθητές όσο και οι γονείς μπορούν να εκφράσουν αίτημα για συνάντηση με την Ψυχολόγο, ενώ **για τους ανήλικους μαθητές είναι απαραίτητη η γονική συναίνεση**.

Τα προσωπικά δεδομένα των μελών της σχολικής κοινότητας προστατεύονται βάσει της κείμενης νομοθεσίας/κώδικα δεοντολογίας και οι συναντήσεις με την Ψυχολόγο διέπονται από απόρρητο και εμπιστευτικότητα.

Μπορείτε να απευθυνθείτε στην Ψυχολόγο του σχολείου μας κάθε Τετάρτη, 9:00πμ-1:30μμ αλλά και καθημερινά μπορείτε να επικοινωνήσετε με τη διεύθυνση του σχολείου για να εκφράσετε το αίτημά σας για ραντεβού.

Ακολουθεί η δήλωση συναίνεσης γονέων.

**ΔΗΛΩΣΗ ΓΟΝΙΚΗΣ ΣΥΝΑΙΝΕΣΗΣ**

Ο/Η ……………………………………………….., γονέας/κηδεμόνας του/της…………………………………….., μαθήτριας της ………………….. τάξης, δηλώνω ότι συναινώ στην δυνατότητα να απευθυνθεί ο μαθητής/η μαθήτρια στην Ψυχολόγο του 1ου Γυμνασίου Νέας Ιωνίας

Ονοματεπώνυμο

Υπογραφή